จาย แกร่งทั่วแผ่น ควัาชัยในศึกเอซีซี แทร็ก เอเชีย คัพ 2018
ไทยเจ๋งประเดิม 4 ทองจักรยานประเภทลู่นานาชาติ รายการ เอซีซี แทร็ก เอเชีย คัพ 2018 โดย ทีเจ จาย อังค์สุธาสาวิทย์ นักปั่นลูกครึ่งไทย-ออสเตรเลีย ยังสมราคาเหรียญทองเอเชียนเกมส์ ครั้งที่ 18 หลังเร่งควบสองล้อคู่ใจสปรินต์ แซง ดามาอิ พูจี จากอิเหนา เข้าเส้นชัยคว้าแชมป์มาครองได้สำเร็จ,การแข่งขันจักรยานประเภทลู่นานาชาติรายการ เอซีซี แทร็ค เอเชีย คัพ 2018 ระหว่างวันที่ 5-7 ตุลาคม 2561 ณ สนามกีฬาแห่งที่ 2 โรงเรียนกีฬา จังหวัดสุพรรณบุรี ซึ่งมีทีมชั้นนำของเอเชียร่วมแข่งขัน จำนวน 14 ทีม ประกอบด้วย จีน, ญี่ปุ่น, คาซัคสถาน, อุซเบกิสถาน, อินโดนีเซีย, ฮ่องกง, ไต้หวัน, มาเลเซีย, สิงคโปร์, มาเก๊า, อุซเบกิสถาน, สหรัฐอาหรับเอมิเรตส์, ฟิชเชอร์แมนส์เฟรนด์ และประเทศไทย,โดยทัพนักปั่นไทยนั้นส่งแข่งฟูลทีมทั้งรุ่นทั่วไปและเยาวชน เมื่อวันที่ 5 ต.ค.ที่ผ่านมา เป็นวันแรกของการแข่งขัน ได้รับเกียรติจากนายนิมิต วันไชยธนวงศ์ ผู้ว่าราชการจังหวัดสุพรรณบุรีเป็นประธานในพิธีเปิด และได้รับเกียรติจาก มร.ดะโต๊ะ อามาจิต ชิงกิล ผู้แทนจากสหพันธ์จักรยานนานาชาติ (UCI) และ มร.ดะโต๊ะ ฮาจิ อาบู ซามาห์ วาฮับ ประธานสมาพันธ์จักรยานอาเซียน มาร่วมเป็นเกียรติในพิธีเปิด รวมถึงมีการแสดงศิลปะแม่ไม้มวยไทยจากสถาบันการพลศึกษา วิทยาเขตสุพรรณบุรีด้วย,ส่วนรุ่นไฮไลต์ อยู่ที่คิรินทั่วไปชาย ไทยส่ง ทีเจ จาย อังค์สุธาสาวิทย์ นักปั่นลูกครึ่งไทย-ออสเตรเลีย เจ้าของเหรียญทองจักรยานลู่คิรินเอเชียนเกมส์ ครั้งที่ 18 ลงชิงชัย รอบคัดเลือก จายทะยานเข้าชิงชนะเลิศได้ไม่ยากเย็นนัก แต่รอบชิงชนะเลิศ ต้องเจองานหินเพราะมีไทยผ่านเข้าชิงชนะเลิศเพียงแค่คนเดียว ในขณะที่อินโดนีเซียมี 2 คน ยูเออี, ไต้หวัน, มาเลเซีย และสิงคโปร์ หลังจากที่มอเตอร์ไซค์ที่นำตั้งความเร็วครบ 3 รอบออกจากสนามเป็นหน้าที่ของนักกีฬาทั้ง 6 คนที่จะต้องหาจังหวะแย่งตำแหน่งในสนาม ปรากฏว่า สองนักปั่นอิเหนา ที่สวนออกไปเบียดจายให้ตกลงฝั่งบลูเบรนของสนาม ก่อนที่ไต้หวัน ชิโอ ซิน ซิน จะสวนขึ้นด้านบน และจังหวะที่ไต้หวันขึ้น จายที่กำลังโดนอินโดนีเซียบังไลน์ สวนขึ้นด้านบนไปพร้อมกับไต้หวัน และยกบูธความเร็วยกสปรินต์แซงดามาอิ พูจี เข้าเส้นชัยคว้าแชมป์มาครองได้สำเร็จ ส่วนที่ 2 ตกเป็นของดามาอิ (อินโดนีเซีย) ที่ 3 โมฮัมหมัด ซารี เอลดิน (มาเลเซีย),นอกจากนั้นไทยยังเก็บเพิ่มได้อีก 3 ทองจาก ทีมเปอร์ซูทชาย 4 กม. นำโดยเจ้าของเหรียญทองแดงจักรยานถนนอินไลน์เรซ อชก.18 นวุติ ลี้พงษ์อยู่, ธุรกิจ บุญรัตนธนากร, ยุทธนา มะโน และสราวุฒิ ศิริรณชัย/เจ้าโน็ต จิระพงษ์ ภักศรีวงค์ ในประเภทคีรินรุ่นเยาวชนชาย และ สันทวรักษ์ สนิทเปรม รายการสแคลช เยาวชนชาย ระยะทาง 10 กม. ไม่น้อยหน้ารุ่นพี่หนีเดี่ยวตั้งแต่ 15 รอบแรกไปน็อกกลุ่มใหญ่ผงาดแชมป์มาครองได้สำเร็จ,สำหรับผลการแข่งขันมีดังนี้ ทีมเปอร์ซูทชาย 4 กม.ชาย 1.ไทย (นวุติ ลี้พงษ์อยู่, ธุรกิจ บุญรัตนธนากร, ยุทธนา มะโน และสราวุฒิ ศิริรณชัย) 4.26.712 น. 2.ยูเออี 4.30.380 น. 3.เหอหนาน 4.31.552 น., เปอร์ซูททั่วไปหญิง 3 กม. 1.หวัง ทิง ยิง (ไต้หวัน) 3.49.120 น. 2.ลู่ โบ ฮี (ฮ่องกง) โดนน็อกรอบ 8 3.หลู ยี่ เว่ย (สิงคโปร์) 3.58.986 น. สแคลชเยาวชนชาย 10 กม. 1.สันทวรักษ์ สนิทเปรม (ฟิชเชอร์ แมนส์เฟรนด์) 2.หวัง ชิง ชาง (ไต้หวัน) 3.วชิรวิทย์ แสนคำวงศ์.
ไทยเจ๋งประเดิม 4 ทองจักรยานประเภทลู่นานาชาติ รายการ เอซีซี แทร็ก เอเชีย คัพ 2018 จาย อังค์สุธาสาวิทย์ ยังสมราคาเหรียญทองเอเชียนเกมส์ แซง ดามาอิ พูจี เข้าเส้นชัยคว้าแชมป์สำเร็จ
จักรยานประเภทลู่,เอซีซี แทร็ก เอเชีย คัพ 2018,จาย อังค์สุธาสาวิทย์